U-I-262/07
Natisni
Opravilna št.:
U-I-262/07
Datum odločitve:
20. 11. 2008
ECLI:
ECLI:SI:USRS:2008:U.I.262.07
Akt:
Odlok o kategorizaciji občinskih cest v Občini Brežice (Uradni list RS, št. 5/99), kolikor pod zaporedno številko 339.1 kategorizira javno pot z oznako JP 527391 Loka – Kelhar, ki poteka po parc. št. 1030, 1031, 1032, 1033/2, 1033/3, 1033/4, 1035 in 1036, k. o. Vitna vas, 7. čl.
Izrek:
Pobuda za začetek postopka za oceno ustavnosti in zakonitosti 7. člena Odloka o kategorizaciji občinskih cest v Občini Brežice (Uradni list RS, št. 5/99), kolikor pod zaporedno številko 339.1 kategorizira javno pot z oznako JP 527391 Loka – Kelhar, ki poteka po parc. št. 1030, 1031, 1032, 1033/2, 1033/3, 1033/4, 1035 in 1036, k. o. Vitna vas, se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Ivan Šekoranja, Bizeljsko
Datum vloge:
5. 10. 2007
Vrsta odločitve:
sklep
Vrsta rešitve:
zavrženje
Dokument:
US28422
Dokument v PDF obliki:
U-I-262-07.pdf
82 KB
Prenesite datoteko
U-I-262/07-9
20. 11. 2008
SKLEP
Ustavno sodišče je v postopku za preizkus pobude Ivana (Janeza) Šekoranje in Mihele Šekoranja, Bizeljsko, ki ju zastopa Božena Vučajnk, odvetnica v Brežicah, na seji 20. novembra 2008
sklenilo:
Pobuda za začetek postopka za oceno ustavnosti in zakonitosti 7. člena Odloka o kategorizaciji občinskih cest v Občini Brežice (Uradni list RS, št. 5/99), kolikor pod zaporedno številko 339.1 kategorizira javno pot z oznako JP 527391 Loka – Kelhar, ki poteka po parc. št. 1030, 1031, 1032, 1033/2, 1033/3, 1033/4, 1035 in 1036, k. o. Vitna vas, se zavrže.
Obrazložitev
1. Pobudnika izpodbijata v izreku tega sklepa navedeni akt. Zatrjujeta, da je v izpodbijanem delu v neskladju s 33. in z 69. členom Ustave ter z 2. členom Zakona o javnih cestah (Uradni list RS, št. 29/97 in nasl. – ZJC). Pravni interes utemeljujeta z zatrjevanjem, da zaradi kategorizacije javne ceste, ki poteka po njunih zemljiščih, ne moreta učinkovito varovati svojih pravic v postopku, ki poteka zaradi neupravičene širitve služnosti pri Okrajnem sodišču v Brežicah.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnika sta stranki v pravdnem postopku, v katerem je odločitev odvisna od narave poti, ki poteka po njunih zemljiščih. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08). Iz razlogov, navedenih v citiranem sklepu, pobudnika še ne izkazujeta pravnega interesa za oceno ustavnosti in zakonitosti izpodbijanega predpisa. Zato je Ustavno sodišče njuno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik